CELEX: 32021D1227(01)
Language: hu
Date: 2021-12-13 00:00:00
Title: Az Európai Parlament Elnökségének határozata (2021. december 13.) az európai parlamenti képviselők statútuma alkalmazási szabályainak módosításáról 2021/C 520/01

2021.12.27.   
               
               
                  HU
               
               
                  Az Európai Unió Hivatalos Lapja
               
               
                  C 520/1
               
            
         AZ EURÓPAI PARLAMENT ELNÖKSÉGÉNEK HATÁROZATA
         (2021. december 13.)
         az európai parlamenti képviselők statútuma alkalmazási szabályainak módosításáról
         (2021/C 520/01)
         AZ EURÓPAI PARLAMENT ELNÖKSÉGE,
         tekintettel az Európai Unió működéséről szóló szerződésre és különösen annak 223. cikke (2) bekezdésére,
         tekintettel az európai parlamenti képviselők statútumára (1),
         tekintettel az Európai Parlament eljárási szabályzatának 25. cikkére,
         mivel:
         
                     (1)
                  
                  
                     Az Európai Parlament tagjainak statútumára vonatkozó végrehajtási intézkedések (2) (a továbbiakban: alkalmazási szabályok) 69. cikkének (1) bekezdésével összhangban a visszatéríthető utazási költségek, napidíjak és általános költségtérítés összegét az Elnökség évente, legfeljebb az Európai Uniónak az előző év októberi, az Eurostat által közzétett éves inflációja mértékének megfelelően indexálhatja.
                  
               
                     (2)
                  
                  
                     Az infláció mértéke az Európai Unióban a 2020. október és 2021. október közötti időszakban az Eurostat 2021. november 17-i közleménye szerint 4,4 % volt. Az infláció mértékét figyelembe vevő kiigazítások szerinti új összegek 2022. január 1-jétől alkalmazandók, és ennek megfelelően módosítani kell az alkalmazási szabályokat.
                  
               
                     (3)
                  
                  
                     Az alkalmazási szabályok 69. cikkének (2) bekezdése értelmében az alkalmazási szabályok 33. cikkének (4) bekezdésében említett munkatársakra vonatkozó parlamenti asszisztensi költségtérítés legmagasabb összege szükség esetén évente indexálandó az Európai Unió tisztviselőinek a 259/68/EGK, Euratom, ESZAK tanácsi rendeletben (3) megállapított személyzeti szabályzata 65. cikkének megfelelően megállapított adatok alapján.
                  
               
                     (4)
                  
                  
                     A Bizottság ennek értelmében 1,9 %-ban határozta meg a 2021. évi indexálás mértékét. Ennek megfelelően a parlamenti asszisztensi költségekre rendelkezésre álló költségtérítés havi maximális összegét 2021. július 1-jei hatállyal 26 107 EUR-ra kell kiigazítani.
                  
               ELFOGADTA EZT A HATÁROZATOT:
         
            1. cikk
            Az alkalmazási szabályok a következőképpen módosulnak:
            
                        1.
                     
                     
                        A 15. cikk c) pontja helyébe a következő szöveg lép:
                        
                                    „c)
                                 
                                 
                                    személygépkocsival történő utazás esetén 0,56 EUR/km, azzal, hogy a költségtérítés felső határa az oda-, illetve visszaút esetében 1 000 km-es távolság, továbbá adott esetben a kompátkelés vagy hasonló szállítás költségei.”
                                 
                              
                  
                        2.
                     
                     
                        A 20. cikk (1) bekezdése a következőképpen módosul:
                        
                                    a)
                                 
                                 
                                    az a) pont helyébe a következő szöveg lép:
                                    
                                                „a)
                                             
                                             
                                                a megtett út 0. és 50. km-e közötti útszakaszra: 25,01 EUR;”;
                                             
                                          
                              
                                    b)
                                 
                                 
                                    a b) pont helyébe a következő szöveg lép:
                                    
                                                „b)
                                             
                                             
                                                a megtett út 51. és 250. km-e közötti útszakaszra: 0,14 EUR/km;”;
                                             
                                          
                              
                  
                        3.
                     
                     
                        A 22. cikk a következőképpen módosul:
                        
                                    a)
                                 
                                 
                                    az (1) bekezdés helyébe a következő szöveg lép:
                                    
                                       „(1)   A 10. cikk (1) bekezdésének b) pontjában meghatározott utazások során felmerült költségekre vonatkozó éves költségtérítés maximális összege 4 716 EUR.”;
                                    
                                 
                              
                                    b)
                                 
                                 
                                    a (3) bekezdés első albekezdése helyébe a következő szöveg lép:
                                    
                                       „(3)   Az éves költségtérítés maximális összege azon utak tényleges költségeivel összefüggésben, amelyek keretében a bizottsági vagy albizottsági elnökök bizottságuk vagy albizottságuk hatáskörébe tartozó, európai érdekű és parlamenti dimenzióval is rendelkező ügyekkel kapcsolatos konferenciákra vagy rendezvényekre utaznak, 4 716 EUR. Az ezeken való részvételhez azonban a Parlament elnökének előzetes jóváhagyását kell kérni, amelyre a fent említett maximális keret erejéig a rendelkezésre álló források ellenőrzését követően kerül sor.”;
                                    
                                 
                              
                  
                        4.
                     
                     
                        A 24. cikk (2) bekezdése helyébe a következő szöveg lép:
                        
                           „(2)   Ha a hivatalos tevékenység az Unió területén zajlik, a képviselők átalánypótlékra jogosultak, amelynek összege 338 EUR.”;
                        
                     
                  
                        5.
                     
                     
                        A 26. cikk (2) bekezdése helyébe a következő szöveg lép:
                        
                           „(2)   A 25. cikk szerinti költségtérítés havi összege 4 778 EUR.”;
                        
                     
                  
                        6.
                     
                     
                        A 33. cikk (4) bekezdése helyébe a következő szöveg lép:
                        
                           „(4)   A 34. cikkben említett valamennyi munkatársra vonatkozó havi költségtérítés legmagasabb összege 2021. július 1-jei hatállyal 26 107 EUR.”
                        
                     
                  
         
            2. cikk
            Ez a határozat az Európai Unió Hivatalos Lapjában való kihirdetését követő napon lép hatályba.
            Ez a határozat – az 1. cikk 6. pontjának kivételével, amely 2021. július 1-jétől alkalmazandó – 2022. január 1-jétől alkalmazandó.
         
         
            (1)  Az Európai Parlament 2005/684/EK, Euratom határozata (2005. szeptember 28.) az európai parlamenti képviselők statútumának elfogadásáról (HL L 262., 2005.10.7., 1. o.).
         
            (2)  Az Európai Parlament Elnökségének határozata (2008. május 19. és július 9.) az Európai Parlament tagjainak statútumára vonatkozó végrehajtási intézkedésekről (HL C 159., 2009.7.13., 1.o.).
         
            (3)  HL L 56., 1968.3.4., 1. o.